Triangulacija (šah)

**Triangulacija** je taktika koja se koristi u šahu da se protivnik dovede u iznudicu (cugcvang), odnosno to je taktika čiji je cilj vraćanje u početnu poziciju na takav način da je protivnik tada prisiljen odigrati prvi u toj poziciji, kad to za njega predstavlja hendikep, npr. mora obustaviti blokadu i dopustiti protivniku da prodre u njegovu poziciju. Triangulacija se još naziva i *gubljenje tempa* ili *gubljenje poteza*.

Najčešće se dešava u završnicama s kraljevima i pješacima kad jedan kralj može manevrirati na 3 susjedna polja u obliku trougla i zadržati osnovnu poziciju dok protivnički kralj ima samo 2 polja za to. Stoga, ako jedan kralj **triangulira** koristeći 3 poteza da bi se vratio na polazno polje, a protivnički kralj ne može učiniti istu stvar, izgubio je ključni tempo i došao do iste pozicije, samo što je sad na potezu protivnik. Triangulacija se može desiti i u drugim završnicama i čak i u nekim središnjicama .

## Primjer 
Razmotrite ovu poziciju, sa bijelim na potezu. Ovdje crni ima opoziciju i drži bijelog kralja na odstojanju. Međutim, da bijeli ima opoziciju (tj. da je crni na potezu u ovoj poziciji), crni kralj morao bi se odmaći od d7 i dozvoliti bijelom kralju da napreduje. Crni kralj mora ostati blizu trenutnog položaja – mora spriječiti napredovanje c-pješaka i ne smije dozvoliti da bude izguran na ivicu table. Polja d5 i d7 jesu odgovarajuća polja. Kad je bijeli kralj na d5, crni kralj mora biti na d7, sa bijelim na potezu kako bi spriječio napredovanje bijelog kralja. Bijeli ima trougao dostupnih polja: d5, e5 i d4 i može pobijediti sljedećim manevrom:
: **1. Ke5!** (ako 1. c6+, onda 1...Kc8 remizira. Ako 1... bxc6+, onda 2. Kc5 dobija.)
: **1...Kc6** (ako 1... Ke7, onda 2. c6 i bijeli dobija promocijom b-pješaka)
: **2. Kd4 Kd7**
: **3. Kd5** 
i sada je triangulacija kompletirana i imamo istu poziciju, ali je sad na potezu crni. Bijeli je uzeo opoziciju i crni je sad u iznudici. Partija se može nastaviti ovako:
: **3. ...Kc8**
: **4. Ke6!** (dijagonalna opozicija) **Kd8**
: **5. Kd6** (vertikalna opozicija) **Kc8**
: **6. Ke7 Kb8**
: **7. Kd7 Ka8**
: **8. c6**
i bijeli dobija . (Postoje i drugi načini za bijelog da dobije nakon svog 3. poteza.)

## Triangulacija kraljem 
U ovoj partiji iz 1978. između Leva Aljburta i budućeg svjetskog prvaka, Garija Kasparova, crni dobija triangulacijom:
:**55...Kf5!**
:**56. Kg1 Ke5**
i bijeli je predao. Nakon 57. Kf1 Ke4! 58. Kf2 Kf4 59. Kf1 Kg3 crni osvaja bijelog pješaka .

### Drugi primjer 
Triangulacija se može desiti i u drugim završnicama osim one s kraljevima i pješacima, kao što je bilo u ovoj partiji na Turniru kandidata 1965, u kojoj je budući svjetski prvak Boris Spaski porazio bivšeg svjetskog prvaka Mihaila Talja i izborio pravo da izazove tadašnjeg aktualnog svjetskog prvaka Tigrana Petrosjana. Da je bijeli na potezu, bio bi u iznudici. Crni to postiže triangulacijom:
: **64...Kd2**
: **65. Te4 Kc3!**
: **66. Th4 Kd3**
: **67. 0-1**
Sada je pozicija ista kao polazna, ali je na potezu bijeli, što znači da je u iznudici. Mora izgubiti topa ili dozvoliti napredovanje f-pješaka ka promociji .

### Primjer u završnici s kraljem i pješakom 
Obično, kad kralj triangulira u završnici s kraljem i pješakom, nalazi se blizu protivničkog kralja i triangulacijom stječe opoziciju, dovodeći protivnika u iznudicu. Ova pozicija (iz analize partije između Alekseja Širova i Aleksandra Griščuka iz New Delhija 2000) pokazuje primjer kad su kraljevi vrlo udaljeni. Bijeli triangulira kako bi crnog doveo u iznudicu:
: **1. Kh2! Kf7**
: **2. Kg3 Ke8**
: **3. Kg2!** 
i crni je iznenađujuće u iznudici. Partija se može nastaviti ovako:
: **3...g4**
: **4. Kg3 Kf7**
: **5. Kf4 Ke8**
: **6. Ke5 Kf7** (crni ne smije dozvoliti bijelom da odigra Ke6)
: **7. Kd5 g3**
: **8. Kc6 g2** (Ako 8...Ke8, onda 9. d7+ Kxe7 10. Kc7 i bijeli lahko dobija)
: **9. Kd7 g1=D**
: **10. e8=D+**
i bijeli dobija .

## Triangulacija ostalim figurama 
Za primjer triangulacije damom pogledajte poziciju u završnici dama protiv topa u Philidorovoj poziciji. Partija Fischer – Tajmanov (4. partija) pokazuje sličnu taktiku s lovcem. Top također može izvesti ovaj manevar, ali skakač ne može .

### Primjer s topom 
U ovoj partiji između budućeg FIDE svjetskog prvaka Veselina Topalova i bivšeg svjetskog prvaka Anatolija Karpova bijeli triangulira topom kako bi crnog doveo u iznudicu:
: **1. Th7+!? Kd8**
: **2. Th8+ Kd7**
: **3. Th6**.
Nazad u istu poziciju i crni je u iznudici. Partija je nastavljena:
: **3...Kd8**
: **4. Th7** (ponovo iznudica)
: **4...Tb4**
: **5. Ka7 Ta4+**
: **6. Kb6 1-0** .

## Također pogledajte 
* Iznudica
* Ključno polje
* Odgovarajuća polja
* Opozicija
* Tempo

## Bilješke 
## Reference 
*
*
*
*
*
*

## Dodatna literatura 
* 
*

## Vanjski linkovi 
*Interaktivna završnica s triangulacijom kralja protiv računara

Kategorija:Šahovska terminologija
Kategorija:Šahovska taktika
Kategorija:Šahovska teorija